Last saved by: Bartalos Gabriel

OKRESNÁ PROKURATÚRA DUNAJSKÁ STREDA 
Nám. sv. Štefana 1, 929 21 Dunajská Streda 1

Číslo: 1 Pv 380/16/2201-3	Dunajská Streda 25.11.2016 
EEČ: 2-16-94-2016
U Z N E S E N I E
Trestná vec:	obv. XXXXX
Trestný čin:	prečin: nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona
Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie obvineného:
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX 6867/57J XXXXX
väzba: nie
ktorý je stíhaný pre trestný čin:
-	prečin: nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe že:
dňa 24. júna 2016 v čase o 23.00 hod. v obci XXXXX pri bufete zv. XXXXX okres XXXXX, neoprávnene prechovával u seba omamnú látku a to 1 ks ručne balenú cigaretu s dĺžkou cca 8 cm v celkovej hmotnosti 0,9 gramov s obsahom rastlinného materiálu – sušeného konope (marihuana) s hmotnosťou 574 mg, ktorá obsahovala 14 mg účinnej THC (tetrahydrokanabinol), ktorá látka je v zmysle Národnej rady Slovenskej republiky č. 139/1998 Z. z. o omamných látkach a prípravkoch v znení neskorších predpisov zaradený do I. skupiny psychotropných látok, pričom uvedené množstvo považuje Kriminalistický a expertízny ústav PZ za jednu bežnú jednotlivú dávku drogy.
Podľa § 216 odsek 2 Trestného poriadku je určená skúšobná doba pre obvineného nasledovne:
	XXXXX, dátum narodenia: XXXXX
12 mesiacov

 
Odôvodnenie:
V priebehu prípravného konania vyšetrovaním bolo zistené, že obvinený sa dopustil trestného činu na skutkovom a právnom základe, ako je to uvedené vo výrokovej časti tohto uznesenia.
	Obvinený XXXXX sa k spáchaniu trestného činu v plnom rozsahu priznal, svoj čin oľutoval, pričom svojím konaním škodu nespôsobil.   

	Z charakteristík obvineného, a to z jeho odpisu z registra trestov vyplýva, že doposiaľ  súdom trestaný nebol. Z miesta bydliska je kladne hodnotený.
	
	Po preskúmaní vyšetrovacieho spisu bolo zistené, že u obvineného sú splnené podmienky na postup podľa § 216 Tr. por., pretože sa k spáchaniu trestného činu priznal, svojím konaním škodu nespôsobil a súhlasil s podmienečným zastavením trestného stíhania. Pritom sa jedná o trestný čin, kde horná hranica trestu odňatia slobody nepresahuje 5 rokov. 
	Vzhľadom na vyššie uvedené dôvody ako aj na osobu obvineného, s prihliadnutím na jeho doterajší život a na okolnosti prípadu bolo rozhodnuté o podmienečnom zastavení trestného stíhania podľa § 216 ods. 1 Tr. por., pretože možno dôvodne takéto rozhodnutie považovať za dostačujúce.
	Zároveň v zmysle § 216 ods. 2 Tr. por. bola obvinenému určená skúšobná doba v trvaní 12 mesiacov. Po uplynutí skúšobnej doby, ak obvinený povedie v jej priebehu riadny život bude rozhodnuté o jeho osvedčení sa v skúšobnej dobe podľa § 217 Tr. por. V opačnom prípade bude v trestnom stíhaní pokračované. Ak do dvoch rokov od uplynutia skúšobnej doby nebude urobené rozhodnutie o osvedčení sa bez zavinenia obvineného, má sa za to, že sa osvedčil. 
Poučenie:
Proti tomuto rozhodnutiu je prípustná sťažnosť do 3 dní od jeho doručenia
                  cestou podpísanej prokuratúry na Krajskú prokuratúru v Trnave. 
       Sťažnosť má odkladný účinok.

JUDr. Gabriel Bartalos 
prokurátor